Document ID: 31987R0055

*****
ΚΑΝΟΝΙΣΜΟΣ (ΕΟΚ) αριθ. 55/87 ΤΗΣ ΕΠΙΤΡΟΠΗΣ
της 30ής Δεκεμβρίου 1986
για την κατάρτιση του καταλόγου των σκαφών συνολικού μήκους άνω των οκτώ μέτρων τα οποία επιτρέπεται να χρησιμοποιούν δοκότρατες σε ορισμένες παράκτιες περιοχές της Κοινότητας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3094/86 του Συμβουλίου της 7ης Οκτωβρίου 1986 για τη θέσπιση ορισμένων τεχνικών μέτρων διατήρησης των αλιευτικών πόρων (1), όπως τροποποιήθηκε από τον κανονισμό (ΕΟΚ) αριθ. 4026/86 (2), και ιδίως το άρθρο 15,
Εκτιμώντας:
ότι το άρθρο 9 παράγραφος 3 στοιχείο β) του κανονισμού (ΕΟΚ) αριθ. 3094/86, προβλέπει ότι μόνο τα σκάφη συνολικού μήκους άνω των οκτώ μέτρων που περιέχονται στον κατάλογο μπορούν να αλιεύουν με δοκότρατες στην ηπειρωτική παράκτια ζώνη της Βόρειας Θάλασσας και ότι η παράγραφος 5 του εν λόγω άρθρου προβλέπει τη θέσπιση λεπτομερών κανόνων για την εφαρμογή της διάταξης αυτής·
ότι ο κατάλογος πρέπει να περιλαμβάνει τα σκάφη τα οποία κατά την ημερομηνία που αρχίζουν να ισχύουν οι ανωτέρω περιορισμοί, πληρούν τα κριτήρια που ορίζει το άρθρο 9 παράγραφος 3 στοιχείο β) του εν λόγω κανονισμού και τις τεχνικές απαιτήσεις για πρόσβαση στην εν λόγω περιοχή, όπως καθορίζονται από τη νομοθεσία του κράτους του οποίου τη σημαία φέρουν ή του κράτους νηολόγησης·
ότι η περίληψη στον κατάλογο πραγματοποιείται με επιφύλαξη της εφαρμογής άλλων μέτρων για τη διατήρηση των αλιευτικών πόρων που προβλέπονται ή θεσπίζονται σύμφωνα με τον κανονισμό (ΕΟΚ) αριθ. 3094/86 ή τον κανονισμό (ΕΟΚ) αριθ. 170/83 του Συμβουλίου (3)·
ότι είναι συνεπώς απαραίτητο να καταρτισθεί ο εν λόγω κατάλογος και να καθορισθούν λεπτομερείς κανόνες για την κατάρτιση και την τροποποίησή του·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αλιευτικών Πόρων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Ο κατάλογος των σκαφών που επιτρέπεται δυνάμει του του άρθρου 9 παράγραφος 3 στοιχείο β) του κανονισμού (ΕΟΚ) αριθ. 3094/86 να αλιεύουν με δοκότρατες εντός ζώνης 12 μιλίων από τις ακτές της Γαλλίας, βορείως του γεωγραφικού πλάτους 51°00 του Βελγίου, των Κάτω Χωρών, της Ομοσπονδιακής Δημοκρατίας της Γερμανίας και δυτικώς των ακτών της Δανίας μέχρι το φάρο του Hirtshals· η ζώνη αυτή μετριέται από τις γραμμές βάσης που χρησιμεύουν για την οροθέτηση των χωρικών υδάτων, όπως αναφέρεται στο παράρτημα.
2. Ο κατάλογος περιλαμβάνει μόνο πλοία που υπερβαίνουν συνολικά τα οκτώ μέτρα μήκος:
- τα οποία έχουν τεθεί σε ενεργό υπηρεσία πριν από την 1η Ιανουαρίου 1987, και αλιεύουν με δοκότρατες σε ύδατα πέρα από τις γραμμές βάσης πριν από την προαναφερθείσα ημερομηνία, και
- τα οποία πληρούν την 1 Ιανουαρίου 1987 τις τεχνικές απαιτήσεις που ορίζει η νομοθεσία του κράτους μέλους τη σημαία του οποίου φέρουν ή στο οποίο έχουν νηολογηθεί για την αλιεία με δοκότρατες στη ζώνη που αναφέρεται στο άρθρο 9 παράγραφος 3 στοιχείο α) του κανονισμού (ΕΟΚ) αριθ. 3094/86, και
- ο κινητήρας των οποίων έχει ισχύ, την 1η Ιανουαρίου 1987, που δεν υπερβαίνει τα 221 kW και, στην περίπτωση κινητήρων που έχουν υποστεί μείωση, δεν υπερέβαινε τα 300 kW πριν από τη μείωση, εξαιρουμένων των σκαφών που αλιεύουν καρκινοειδή.
3. Επιτρέπεται να περιληφθούν στον κατάλογο σκάφη τα οποία δεν ευρίσκοντο σε ενεργό υπηρεσία μεταξύ της 1ης Ιουλίου 1986 και της 1ης Ιανουαρίου 1987 για λόγους ανωτέρας βίας αλλά τα οποία κατά τα άλλα πληρούν τους όρους που τίθενται στην παράγραφο 2.
Επίσης μπορούν να περιληφθούν στον κατάλογο σκάφη για την κατασκευή των οποίων είχε υπογραφεί σύμβαση υποχρεώσεων πριν από τις 11 Οκτωβρίου 1986 υπό τον όρο ότι μετά τη ναυπήγησή τους θα πληρούν τους όρους που ορίζονται στην παράγραφο 2, εκτός όσον αφορά τα σχετικά με την 1η Ιανουαρίου 1987.
4. Ο κατάλογος ισχύει από την 1η Ιανουαρίου 1987. Ο κατάλογος συμπληρώνεται, αν είναι απαραίτητο, πριν από την 30ή Ιουνίου 1987, σύμφωνα με τη διαδικασία που ορίζεται στο άρθρο 15 του κανονισμού (ΕΟΚ) αριθ. 3094/86, ώστε να ληφθούν υπόψη τα σκάφη που ενδεχομένως εισήλθαν σε ενεργό υπηρεσία πριν από την 1η Ιανουαρίου 1987 αλλά δεν περιλαμβάνοντο στον κατάλογο κατά την ημερομηνία έναρξης ισχύος του παρόντος κανονισμού.
5. Τα κράτη μέλη εξακριβώνουν αν τα σκάφη που περιλαμβάνονται στον κατάλογο πληρούν τους όρους που ορίζονται στην παράγραφος 2 και, αν είναι απαραίτητο, κοινοποιούν στην Επιτροπή αίτηση για τροποποίηση του καταλόγου σύμφωνα με το άρθρο 3.
Άρθρο 2
Τα σκάφη τα οποία περιλαμβάνονται στον κατάλογο που αναφέρεται στο άρθρο 1 είναι δυνατό να αντικατασταθούν από άλλα σκάφη που πληρούν τους ακόλουθους όρους:
- η μηχανή τους δεν έχει υποστεί μείωση,
- η ισχύς της μηχανής τους δεν υπερβαίνει τα 221 kW,
- το συνολικό τους μήκος δεν υπερβαίνει τα 24 μέτρα, και
- πληρούν τις τεχνικές απαιτήσεις που ορίζονται στο άρθρο 1 παράγραφος 2 δεύτερη περίπτωση.
Άρθρο 3
1. Αιτήσεις για τροποποίηση της ενημέρωσης του παραρτήματος, στις οποίες περιλαμβάνονται αιτήσεις για αντικατάσταση σκάφους στον κατάλογο, κοινοποιούνται στην Επιτροπή από το κράτος μέλος του οποίου τη σημαία φέρει κατά τη δεδομένη στιγμή το σκάφος το οποίο έχει καταγραφεί στον κατάλογο ή από το κράτος μέλος νηολόγησης.
2. Εντούτοις, στις περιπτώσεις που η τροποποίηση σημαίνει αλλαγή της σημαίας ή του κράτους νηολόγησης, η αίτηση ανακοινώνεται από το κράτος μέλος τη σημαία του οποίου φέρει το σκάφος μετά την αλλαγή ή στο οποίο πρόκειται να νηολογηθεί.
3. Η αίτηση περιλαμβάνει όλες τις απαραίτητες πληροφορίες για να εκτιμηθεί κατά πόσο πληρούνται οι διατάξεις που ορίζονται στο άρθρο 1. Επίσης θα πρέπει να περιλαμβάνει το όνομα του σκάφους, τα εξωτερικά στοιχεία και αριθμούς αναγνώρισης, το λιμένα νηολόγησης, τον αριθμό κλήσης του ασύρματου και τη μάρκα και τον τύπο της μηχανής.
4. Η Επιτροπή εξετάζει τις πληροφορίες που υποβάλλονται. Η Επιτροπή μπορεί στη συνέχεια να τροποποιήσει τον κατάλογο που αναφέρεται στο άρθρο 1, όσον αφορά τις απαιτήσεις οι οποίες αποδείχθηκε ότι είναι σύμφωνες με τις ανωτέρω διατάξεις. Κοινοποιεί σε όλα τα κράτη μέλη τις σχετικές τροποποιήσεις, οι οποίες αρχίζουν να ισχύουν από την ημέρα που θα καθορίσει η Επιτροπή.
5. Η Επιτροπή δημοσιεύει περιοδικά αντικατάσταση του καταλόγους, λαμβάνοντας υπόψη τις εγκεκριμένες τροποποιήσεις που αναφέρονται στο παρόν άρθρο.
Άρθρο 4
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Δεκεμβρίου 1986.

Labels: 18
19
6
20